Keskittymiä käsittelevän neuvoa-antavan komitean 116. kokouksessaan 2. kesäkuuta 2002 antama lausunto asiaan COMP/M.3056 - Celanese/Degussa/JV - liittyvästä päätösluonnoksesta (ETA:n kannalta merkityksellinen teksti)



Virallinen lehti nro C 036 , 10/02/2004 s. 0004 - 0004



Keskittymiä käsittelevän neuvoa-antavan komitean 116. kokouksessaan 2. kesäkuuta 2002 antama lausunto asiaan COMP/M.3056 - Celanese/Degussa/JV - liittyvästä päätösluonnoksesta (2004/C 36/04) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu hanke muodostaa sulautuma-asetuksen 3 artiklan 2 kohdassa, tulkittuna yhdessä 3 artiklan 1 kohdan b alakohdan kanssa, tarkoitetun keskittymän. Komitea on komission kanssa samaa mieltä siitä, että hanke on yhteisönlaajuinen sulautuma-asetuksen 1 artiklan 2 kohdassa määritellyllä tavalla. 2. Neuvoa-antava komitea on komission kanssa samaa mieltä siitä, että tässä asiassa kukin seuraavista tuotteista muodostaa merkitykselliset tuotemarkkinat: a) n-butyyrialdehydi b) butanoli c) 2-etyyliheksanoli (2-EH) d) dioktyyliftalaatti (DOP) e) butyyliasetaatti f) karbonihapot. 3. Komitean enemmistö on komission kanssa samaa mieltä siitä, että tämän keskittymän osalta merkitykselliset maantieteelliset markkinat ovat seuraavat: a) n-butyyrialdehydin osalta Pohjois-Eurooppa (pääasiassa Belgia ja Saksa) b) butanolin osalta Euroopan talousalue c) 2-EH:n osalta Euroopan talousalue d) DOP:n osalta Euroopan talousalue e) butyyliasetaatin osalta Euroopan talousalue f) karbonihappojen osalta Euroopan talousalue. Komitean jäsenten vähemmistö on eri mieltä kohdasta a) ja toinen vähemmistö on eri mieltä kohdasta b). 4. Neuvoa-antavan komitean jäsenten enemmistö on komission kanssa samaa mieltä siitä, ettei ole esitetty riittäviä todisteita, joiden mukaan ilmoitettu keskittymä johtaisi määräävän markkina-aseman syntymiseen n-butyyrialdehydin markkinoilla Saksassa ja Belgiassa tai vahvistaisi tällaista asemaa. Neuvoa-antavan komitean vähemmistö on eri mieltä ja toinen vähemmistö pidättyy ottamasta kantaa. 5. Neuvoa-antavan komitean enemmistö on yhtä mieltä komission kanssa siitä, että osapuolten antamat sitoumukset otetaan huomioon. Neuvoa-antavan komitean vähemmistö on eri mieltä ja toinen vähemmistö pidättyy ottamasta kantaa. 6. Neuvoa-antavan komitean jäsenten enemmistö on komission kanssa samaa mieltä siitä, että ilmoitettu keskittymä ei johda määräävän aseman syntymiseen butanolin, 2-EH:n, DOP:n, butyyliasetaatin eikä karbonihappojen merkityksellisillä markkinoilla eikä vahvista tällaista asemaa. Vähemmistö on eri mieltä. 7. Neuvoa-antavan komitean jäsenten enemmistö on komission kanssa samaa mieltä siitä, että ilmoitettu keskittymä ei johda määräävän aseman syntymiseen vertikaalisilla markkinoilla eikä vahvista tällaista asemaa. Vähemmistö pidättyy ottamasta kantaa. 8. Neuvoa-antavan komitean enemmistö on näin ollen samaa mieltä siitä, että keskittymähanke olisi julistettava yhteismarkkinoille ja ETA-sopimuksen toimintaan soveltuvaksi. Neuvoa-antavan komitean vähemmistö on eri mieltä ja toinen vähemmistö pidättyy ottamasta kantaa. 9. Neuvoa-antava komitea suosittelee lausuntonsa julkaisemista Euroopan unionin virallisessa lehdessä. 10. Komissiota kehotetaan ottamaan huomioon neuvoa-antavassa komiteassa asiasta esiin tuodut seikat ja huomautukset.